Učebnica str. 107 - prečítať

Poznámky z dejepisu – prepísať do zošita a naučiť sa

**Memorandum slovenského národa**

Pretože Slováci nemali v uhorskom sneme poslancov – v roku **1861 v Turčianskom Svätom Martine** vyhlásili ***Memorandum slovenského národa***, kde vyhlásili svoje požiadavky.

Žiadali v ňom:

* aby Uhorský snem vydal zákon, podľa ktorého sa Slováci uznávajú ako osobitný národ
* aby územie obývané Slovákmi tvorilo osobitný celok pod názvom Slovenské okolie
* slovenčinu ako úradnú reč
* slovenské školstvo
* slovenský snem
* žiadali spravodlivosť pre Slovákov, ale aj ostatné národy v Uhorsku

Memorandum odmietol uhorský snem aj cisár.

Tento druhý národný program sa Slováci bez úspechu pokúšali presadiť až do 1. svetovej vojny.

**Matica slovenská**

**Matica slovenská** vznikla v roku **1863** v **Turčianskom Svätom Martine**. Jej založenie bolo vyvrcholením osláv príchodu Konštantína a Metoda na Veľkú Moravu.

***Hlavnou úlohou*** Matice slovenskej bolo posilňovať národné cítenie slovenského ľudu.

* vydávala slovenské noviny a knihy, zbierala staré rukopisy.
* podporovala peniazmi chudobných slovenských študentov.
* založila prvé slovenské múzeum.